錢萱

錢萱（），字懋孝，浙江嘉興府海鹽縣人，軍籍，明朝政治人物。临江知府錢琦第三子。

 生平 
嘉靖七年（1528年）戊子科順天鄉試第六名舉人，嘉靖十四年（1535年）中式乙未科會試第七十一名，三甲第二百二十名進士。由刑部郎改祠部，寻改禮部儀制司員外郎，以提调甲辰科会试事，二十四年左遷廣東德慶州同知，升寧國府通判，因病卒於官。《海盐县志》：钱萱字懋孝，琦第三子。嘉靖乙未进士，由刑部郎改祠部。时方稽古秩祀，曹牍山积，萱讨证，咸合品宜。寻改仪制司，以提调试事波累，落级德庆州同知。地近瑶、僮，大兵数征调，民力罢。萱至，署守事，除编徭滥役，攺运米为折纳，审户籍，令丁役相附，贫富得均。德庆人感之。量移之命甫下，染瘴先卒。父琦有招魂词云：萱以清淳，溺苦于学，早岁通籍，幸官中仪。未几获罪，谪守德庆。讵期客死，归榇炎方。情之所钟，有逾舐犊。父乃长号，远呼升霤四望而招之曰：

 家族 
曾祖錢寔；祖父錢達，贈南京刑部郎中；父錢琦，臨江府知府。母王氏（加封宜人）。具慶下。從兄錢顒、錢顯、錢岳、錢岑、錢著、錢蘭、錢蕙、錢薇，兄錢蔘（字懋仁、号西泉）、錢芹，弟錢葵、錢蘥、錢蔉。妻子孫氏，錢萱為儀部郎，謫粵東，遘疾歿於官。孫氏慟不欲生，勉扶櫬歸葬，與妾嚴氏共守三十餘年，貞節並著。

参考文献

X
Category:海鹽人
Category:明朝禮部員外郎
Category:明朝德慶州同知
Category:明朝寧國府通判